ירי לעבר מערכת עיתון "פנורמה" בטייבה; כחלון: "חמור ביותר" - גלובס
שר התקשורת משה כחלון גינה היום (ה') את אירוע הירי שבוצע אמש (ד') כנגד משרדי מערכת העיתון "פנורמה" ואתר האינטרנט "פאנט" בעיר טייבה, מכלי התקשורת הפופולריים ביותר במגזר הערבי-ישראלי. בזמן הירי לא היו עובדים בבניין המשרדים ולא היו נפגעים בנפש. העיתון הגיש תלונה למשטרה.
"מדובר בפעם הראשונה שקורה מקרה כזה, למרות שעיתון פנורמה קיים עשרות שנים והאתר פאנט מעל 10 שנים", נכתב ב"פאנט", פורטל האינטרנט הפופולרי ביותר בשפה הערבית בישראל. "אין לגופים הללו סכסוך עם אף גורם".
"ניסיון הפגיעה בכלי שידור הנו אירוע חמור ביותר", אמר כחלון, והביע תקווה כי אין מדובר בניסיון לפגיעה מכוונת באנשי תקשורת, על רקע תפקידם ככאלה. "פגיעה זו יש בה משום פגיעה חמורה ביותר בחופש הביטוי ובחופש העיתונות" הוסיף השר.
מלבד כחלון גינו רבים את הירי, כאשר באתר "פאנט" עצמו מתפרסמים היום עשרות טורים של אישים מכלל הציבור הערבי המגנים את הפעולה תוך התייחסות למבצעים כאל "טרוריסטים פחדנים" אשר "תקפו את כלל הציבור הפלסטיני".
ח"כ מחמד ברכה הגיש בקשה לשר לבhטחון פנים, יצחק אהרונוביץ', לחקור את הפרשה.